projecte-aina/catalan_government_crawling huggingface dataset:
Projecte internacional finançat per la DG SANCO per promoure la implementació de les polítiques sobre l'alcohol a la Comunita � t Europea.
Importància de promoure la implementació d'una estratègia europea sobre l'alcohol.
Promoure la implementació de polítiques sobre l'alcohol per reduir els danys relacionats amb el consum d'alcohol i millorar la qualitat de vida dels ciutadans europeus.
• Promoure les polítiques sobre l'alcohol en l'àmbit europeu, nacional, regional i local i donar-hi suport.
• Recopilar evidències de bones pràctiques.
• Avaluar l'impacte de les polítiques sobre l'alcohol als països membres.
• Estonian Temperance Union (AU), Estònia
• Generalitat de Catalunya, Departament de Salut (GENCAT), Catalunya (Espanya)
Del maig de 2007 al maig de 2010 (finalitzat).
BETRARD és un projecte europeu finançat per la Comissió Europea a través del programa "Erasmus+", a partir del qual es pretén dotar els professionals que treballen amb usuaris de drogues d'edat avançada (més grans de 40 anys) de les habilitats i els recursos necessaris per oferir a aquest col·lectiu una atenció sociosanitària especialitzada.
L'envelliment progressiu de la població en la majoria dels països de la Unió Europea comporta l'esforç de les estructures socials i sanitàries per adaptar els seus serveis i programes a aquest nou repte, i poder donar-hi resposta.
En aquest context, a Europa, l'edat de les persones amb dependència de les drogues, o amb problemes associats, ha augmentat significativament durant les últimes dècades.
Les persones grans que consumeixen drogues són més propenses a patir conseqüències socials negatives; així, s'han fet estudis que demostren que els usuaris de drogues d'edat avançada sovint estan exclosos socialment i són aïllats per la família, els amics i les xarxes de suport social (Cassar et al., 2009; Nezet et al., 2009).
Actualment, hi ha pocs tractaments o programes d'atenció especialitzats específicament adreçats a la gent gran que consumeix drogues, i els actuals no estan preparats per cobrir les necessitats d'aquest col·lectiu.
En conseqüència, el tractament i l'atenció s'ha d'adequar avui dia a la tendència actual de l'envelliment accelerat dels consumidors de drogues i donar-hi una resposta ràpida.
L'objectiu principal del projecte és proporcionar als professionals i a les organitzacions que treballen en el camp de les drogodependències o de la geriatria, així com a les administracions locals, eines i models de bones pràctiques que creïn noves oportunitats amb vista a implementar i millorar els serveis adreçats a usuaris de drogues grans.
La formació tindrà lloc durant cinc dies en el marc de l'Escola d'estiu sobre drogues il·legals, Europa (Summer school on illicit drugs Europe).
S'adreça als professionals de serveis d'atenció a les drogodependències, institucions geriàtriques i administracions, i també a persones consumidores de drogues.
Data d'inici: 1 de setembre de 2016
Data de finalització: 31 d'agost de 2018
80% finançat pel programa "Erasmus+" de la Comissió Europea
20% finançat per les entitats o organitzacions participants en el projecte
Xarxa Europea d'Inclusió Social i Salut
Projecte internacional que vol millorar els serveis de prevenció, atenció i tractament, dirigit a les malalties infeccioses de transmissió sanguínia, entre les poblacions vulnerables i d'alt risc.
Vol contribuir a fer front a les desigualtats en salut, i millorar e � ls serveis de prevenció, atenció i tractament, dirigit a les malalties infeccioses per transmissió sanguínia, en particular el VIH, la sida i l'hepatitis C entre les poblacions més vulnerables i d'alt risc (per exemple usuaris de drogues, joves en situació de risc, treballadors del sexe).
El projecte es basa en el treball i les experiències de Correlation I, però amb nous objectius, socis i enfocaments.
La situació de salut a Europa encara es caracteritza per les desigualtats en termes de salut.
No tots els sectors de la societat tenen l'oportunitat d'accedir als serveis de salut, i sovint, no hi ha serveis adaptats a grups existents.
Els usuaris de drogues, els treballadors sexuals, els immigrants indocumentats i els joves en risc són vulnerables i necessiten serveis específics en el camp de la promoció de la salut, l'atenció i el tractament.
Correlation I va identificar importants buits i insuficiències en relació amb les intervencions de promoció de la salut adreçats a grups marginats.
Especialment en l'àmbit de les hepatitis C i el VIH i la sida en poblacions específiques, particularment els usuaris de drogues i els joves en risc.
El Departament de Salut forma part del grup d'hepatitis C, específicament.
Data de finalització: juny del 2012.
20%: organitzacions participants.
L'objectiu del projecte DataPrev és millorar la comprensió i la base de coneixement de la promoció de la salut mental i la prevenció dels trastorns mentals en el context dels països � membres de la Comunitat Europea.
Pretén tenir un impacte en l'elaboració de polítiques i la praxi relacionades amb aquests àmbits.
Una millora de la salut mental de la població servirà perquè la UE esdevingui una societat millor formada, més competitiva i amb un grau més elevat de cohesió social.
Tanmateix, la situació actual a la UE està lluny d'aquest objectiu i els trastorns mentals expliquen al voltant del 20% de la càrrega de malaltia i les morts prematures a Europa, la qual cosa representa entre el 3% i el 4% del PIB.
El WHO Helsinki Action Plan per a la salut mental reclamava l'elaboració d'un conjunt integrat de bases de dades dirigides a proporcionar l'evidència disponible sobre la promoció de la salut mental i la prevenció de les malalties mentals que permetessin integrar-les a les polítiques relatives a la salut mental en els entorns i els sectors més pertinents.
L'objectiu últim de DataPrev és fomentar la creació d'un terreny europeu unificat a través de la reunió de la millor evidència disponible a escala mundial i europea, aprofundint en la comprensió d'aquesta base de coneixement i potenciant la seva aplicabilitat a l'àmbit de la recerca de polítiques de promoció i prevenció de la salut mental, per tal de proporcionar un valor afegit a aquestes polítiques a escala nacional i supranacional.
DataPrev ha desenvolupat un protocol estandarditzat per a la recol·lecció i l'avaluació de programes de prevenció i promoció adreçats a infants, a l'àmbit laborals i a la gent gran, proporcionant descripcions i síntesis de la base de coneixement i dels resultats de cada programa en l'àmbit cognitiu, social i emocional, en termes de reducció de la patologia mental, dels símptomes psiquiàtrics i de la millora de la salut mental positiva.
També ha inclòs resultats de tipus social i econòmic, con la millora del nivell educatiu i la reducció de costos indirectes com les baixes per malaltia i els relacionats amb l'índex de criminalitat.
Els resultats d'aquestes avaluacions s'han introduït en un sistema d'informació en línia.
El projecte també ha creat un fòrum de discussió participatiu en el qual s'han presentat els resultats del projecte i s'han reunit diversos experts que treballen en l'àmbit de la prevenció i la promoció de la salut mental a la UE.
Data d'inici: setembre del 2007.
Data de finalització: febrer del 2011.
Promoció de la salut mental basada en l'evidència i la prevenció dels trastorns mentals durant tota la vida.
DIRECTRIUS I MANUAL DE FORMACIÓ
És un projecte d'investigació en políti � ques d'alcohol en l'àmbit laboral cofinançat per la Comissió Europea.
Desenvolupar, pilotar i avaluar les intervencions en temes d'alcohol en l'àmbit laboral.
S'implementaran 12 intervencions pilot en diferents països europeus i el projecte acabarà amb la producció i la disseminació d'una guia per intervenir en llocs de treball i aconseguir una disminució del consum entre els treballadors d'Europa.
Jornada de presentació dels Resultats del Projecte European Workplace and Alcohol (EWA): Presentacions:
Lidera el projecte el Departament de Salut de la Generalitat de Catalunya.
Les institucions associades són:
Data de finalització: juny del 2013
European Network for Mental Health Promotion and Mental Disorder Prevention (Xarxa Europea per a la Promoció de Salut Mental i la Prevenció de Trastorns Mentals)
L'IMHPA és una xarxa especialitzada en la promoció de la salut mental (PSM) i la prevenció dels trastorns mentals (PTM) formada per experts col·laboradors procedents de trenta pa � ïsos europeus i set xarxes internacionals i organitzacions no governamentals (ONG), l'objectiu de les quals és promoure el desenvolupament i la implantació d'activitats de promoció de la salut mental i prevenció dels trastorns mentals a Europa.
Durant la conferència ministerial de l'OMS, es va reconèixer que la promoció de la salut mental i la prevenció dels trastorns mentals eren, juntament amb el tractament i la rehabilitació, una prioritat per a Europa i els seus estats membres.
A diferència de la informació sobre els sistemes sanitaris que ja ha estat avaluada en diversos països europeus, la informació sobre les activitats de prevenció i promoció en salut mental disponible a Europa és molt escassa.
Per millorar la salut mental i les infraestructures necessàries per fer-ho, és important disposar d'un punt de partida que ofereixi informació sobre les iniciatives existents, les infraestructures disponibles i les polítiques desenvolupades a escala regional o estatal.
La xarxa europea IMHPA pretén desenvolupar una estratègia exhaustiva per abordar la prevenció i la promoció en salut mental, utilitzant una visió integral de la informació, la intervenció, la formació, el desenvolupament de polítiques, la promoció i la implementació de programes, i intentant combinar l'orientació i el suport a les institucions basats en l'evidència científica.
Els objectius de la xarxa IMHPA són:
El projecte IMHPA es divideix en 8 línies de treball:
IMHPA és una xarxa formada per institucions procedents de 30 països de la Regió europea, inclou 45 participants de països membres, països candidats i Noruega.
Addicionalment, la IMHPA té una relació de col·laboració estreta amb cinc xarxes de salut mental d'àmbit europeu i té el suport de l'OMS.
La xarxa IMHPA està formada per diferents subgrups:
Data d'inici: setembre del 2005
Data de finalització: febrer del 2008
20%: organitzacions participants
Xarxa Europea per la Promoció de Salut Mental i la Prevenció de Trastorns Mentals
La Comissió Europea va presentar el Pacte Europeu per a la Salut Mental i el Benestar a la conferència d'alt nivell "Together for Mental Health and Well-Being".
El Pacte és un document intersectorial que té l'objectiu de donar suport i informació als estats membres i altres actors clau, per afrontar els reptes comuns i en igualtat en salut i reflecteix un acord entre tots els estats membres per treballar a llarg termini per col•laborar i intercanviar i coordinar esforços.
En la fase d'implementació del Pacte, les activitats es van organitzar en 5 àrees prioritàries: joves i educació, prevenció de la depressió i el suïcidi, salut mental en gent gran, inclusió social i lluita contra l'estigmatització i salut mental en l'entorn laboral.
Data d'inici: setembre del 2009
Data de finalització: setembre del 2011
Amb un informe favorable de la comissió de seguiment del tractament signat pel director o la directora de la Direcció General d'Ordenació Professional i Regulació Sanitària
Autorització de centres o serveis sanitaris per a dur a terme tractaments de manteniment amb agonistes opiacis.
Autorització per a la prescripció de tractament amb agonistes opiacis per a facultatius no integrats a centres sanitaris
"Bola de neu" és un projecte de prevenció dels problemes relacionats amb el consum de drogues.
Consisteix a formar consumidors de drogues en actiu i treballadors sexuals en temes de caràcter sanitari i recursos sociosanitaris.
L'objectiu és aconseguir la difusió d'aquests missatges preventius entre els seus companys, especialment els de difícil accés, als quals no s'arriba per altres mitjans.
Aquí la població diana són les persones que no contacten.
En aquests dos darrers objectius, la població diana són els treballadors del sexe mateixos.
Aquí la població diana són els professionals i el servei.
El projecte educatiu Formació d'usuaris en actiu (FUA) té per objecte la prevenció i la reducció de danys associats al consum de drogues.
Aquest projecte pretén millorar el nivell de salut d'usuaris que no contacten o contacten poc amb els recursos de drogues, a través de l'afavoriment d'un canvi d'hàbits (injecció higiènica, sexe més segur i prevenció de sobredosis).
El taller educatiu es desenvolupa en tres tipus de sessions úniques adreçades a grups d'uns deu participants:
Els tractaments de manteniment amb agonistes opiacis és un dels tractaments d'elecció utilitzats per a la dependència de l'heroïna.
Els tractament inclouen l'administració individualitzada dels agonistes opioides (metadona, buprenorfina i altres), actuacions en l'àrea mèdica, social, de salut o legal de les persones usuàries.
El treball multidisciplinari és essencial en aquest tipus de tractament.
S'emmarca dintre de les actuacions i estratègies de reducció de danys, conjunt de mesures socials i sanitàries individuals i col·lectives que pretenen disminuir els efectes negatius del consum de drogues tant físics, psíquics o socials).
A Catalunya trobem aquests tractaments a diferents recursos de la xarxa sanitària o bé com a prescriptors-dispensadors, prescriptors o dispensadors (centres d'atenció i seguiment (CAS) ambulatori a les drogodependències, farmàcies, centres d'atenció primària, centres de salut mental) prèviament autoritzats.
La metadona és un estupefaent i com a tal està regulada la seva administració.
Es tracta d'un sistema d'informació sobre drogues i tendències del mercat en la Xarxa d'Atenció a les Drogodependències (XAD) i als consumidors de substàncies.
El Sistema d'alerta de drogues de la Generalitat de Catalunya forma part de l'EU Early Warning System dins l'EMCDDA (European Monitoring Centre for Drugs and Drug Addiction), a través del SEAT ( Sistema Español de Alerta Temprana ) i actua en la notificació de la detecció de noves drogues en territori espanyol.
OBJECTIU PRINCIPAL: desenvolupar sistemes d'alerta ràpida sobre substàncies d'alt risc en coordinació amb el SEAT i l'EU Early Warning Sistem, i oferir un servei d'anàlisis a Catalunya ( ABD Associació Benestar i Desenvolupament, Energy Control ).
Substàncies psicoactives descrites com a noves o emergents, amb efectes similars a les drogues clàssiques, generalment en situació d'alegalitat.
NPS (UE): narcòtic pur o en preparació, no inclòs en les llistes de fiscalització de les Convencions Úniques de 1961 o 1971, i que pot suposar un risc per a la salut pública comparable a les incloses en aquestes llistes.
Drogues emergents (PNSD): substàncies que apareixen al mercat de les drogues en un moment determinat i són una novetat.
Poden ser conegudes prèviament o ser drogues noves, poden haver aparegut anteriorment o mai abans, i generalment no estan incloses en les llistes de substàncies psicotròpiques o estupefaents i, per tant, no són il·legals.
Hi ha espais territorials on, per diferents factors contextuals (sovint associats al tràfic de drogues i a aspectes socioeconòmics), es concentren drogodependents amb conductes de més risc i més marginals.
Aquesta concentració dóna lloc a un impacte als espais públics, que genera una preocupació entre els veïns, i les zones on es produeix aquest fenomen esdevenen, per tant, àrees prioritàries d'intervenció.
Aquests espais s'anomenen zones obertes de consum i poden definir-se com a àrees o zones urbanes delimitades (barri o conjunt de carrers) on hi ha un consum en espais públics (més o menys evident) de drogues per via injectada, inhalada o esnifada, principalment heroïna o cocaïna.
Sovint aquestes àrees es troben al costat de zones de tràfic.
Normalment s'hi concentren un nombre determinat de toxicòmans marginals.
No entrarien dins d'aquesta definició els espais on adolescents o joves consumeixen substàncies com cànnabis, alcohol i altres drogues.
S'ha fet una identificació i una exploració d'aquestes zones arreu de Catalunya amb l'objecte de detectar necessitats i definir un pla d'actuació.
El Departament de Salut defineix amb els ajuntaments i altres agents socials l'accessibilitat i la cobertura horària i territorial dels serveis i les prestacions bàsiques.
Els serveis que es defineixen són:
L'eficàcia dels mitjans preventius per als consumidors de drogues en actiu, especialment el subgrup que presenta més exclusió social, depèn de l'accessibilitat i la cobertura dels serveis preventius.
Un element clau en l'accessibilitat és la proximitat d'aquests serveis als espais on els consumidors compren la substància, ja que són aquests llocs els que determinaran on consumiran la droga, especialment els consumidors més vulnerables: aquells amb una evolució més llarga de l'addicció, amb unes característiques de més deteriorament personal i social i també amb riscos més elevats per a la seva salut.
Aquests consumidors tenen problemes per fer previsió en el consum i, normalment, quan compren, acostumen a patir —amb més o menys intensitat— la síndrome d'abstinència, que els porta a consumir poc després de la compra.
Per tant, en la prevenció d'infeccions greus com la sida i les hepatitis, a més de la prevenció de la mortalitat per sobredosi i altres, és fonamental que els serveis es desplacin allà on els drogodependents compren i consumeixen.
L'eficàcia dels programes d'intercanvi de xeringues, dels serveis d'emergència sociosanitària, de les sales de consum i altres depèn en gran mesura d'aquesta proximitat.
En general, aquests programes no haurien d'estar a més de 10 minuts caminant de les zones de tràfic i consum.
Considerem que una dotació adequada per a una zona oberta de consum consisteix en:
Tot i això, cal diferenciar les diferents zones obertes de consum, fet que pot comportar diferències en aquesta dotació.
Material de suport per a la prevenció i la reducció de danys associats al consum de drogues.
Guia per a professionals que intervenen amb persones amb problemes de drogues amb propostes de pautes a seguir en temes de salut general i en aquells relacionats directament amb el consum -com ara intoxicacions agudes- i en aspectes de l'àmbit social.
Guia d'implementació del programa d'intercanvi de xeringues (PIX) a les farmàcies comunitàries, en la qual s'aborden els diferents àmbits i processos implicats en el desenvolupament del PIX a les farmàcies.
Avaluació qualitativa amb la finalitat de millorar les activitats preventives programades i adequar-les més a les realitats dels diferents centres de reducció de danys (CRD).
Objectiu d'aquesta avaluació és identificar les circumstàncies que condicionen, de manera positiva o negativa, l'índex de participació en el PIX dins de les presons catalanes.
Guia adreçada a agents socials i professionals del Marroc pensada per donar eines sobre com fer un treball de reducció de riscos en persones drogodependents, que inclou continguts de consum, sexualitat i consell assistit.
Informe recull informació clínica diversa sobre els pacients ingressats a la unitat des d'un punt de vista multidimensional (variables sociodemogràfiques, mèdiques, psicopatològiques, administratives i de satisfacció) dins el període comprès entre novembre de l'any 2005, moment de la instauració del protocol, i juny de 2007
Estudi basat en una metodologia qualitativa que ens ofereix una aproximació al que seria la definició de situació de crisi en l'addicció a les drogues.
Manual que vol oferir pautes per formar les persones afectades —i també els seus familiars i amics— sobre com cal preveniri què cal fer davant d'una sobredosi per opiacis o psicoestimulants.
IV Jornada de Reducció de Danys de Catalunya: Salut Pública i Drets Humans.
En memòria d'en Xavier Sánchez Pretel
El consum de drogues legals i il·legals està força arrelat a les nostres societats occidentals.
La prevenció dels problemes associats al consum ha de ser una prioritat, tenint l'individu com a centre però també amb l'objectiu de disminuir l'impacte en la nostra societat.
Cal adoptar un enfocament pragmàtic basat en establir uns objectius jeràrquics on la salut de la persona i de la comunitat siguin valors cabdals no condicionats per "a prioris" o objectius dogmàtics.
A més la perspectiva i les necessitats dels consumidors han d'estar en la base del disseny de les intervencions preventives.
La reducció de danys té els fonaments en aquesta doble òptica: La Salut Pública i els Drets humans.
Aquesta Jornada està dedicada, En Xavier Sánchez Pretel, el treball del qual s'ha basat fortament en aquest paradigma.
Vull des d'aquestes pàgines mostra el nostre agraïment al seu esforç i implicació en millorar la vida de les persones amb drogodependències.
Subdirector General de Drogodependències
L'avaluació i la recerca són elements importants, que si els incorporem a la nostra feina ens permeten millorar la qualitat i l'eficàcia de les nostres intervencions.
Una altra via de millora és poder reflexionar i debatre sobre la nostra tasca quotidiana, sobre allò que l'experiència ens diu de com estem fent la feina i poder assajar també noves maneres de treballar
La Jornada de reducció de danys és un espai per potencia aquests dos objectius; adreçada, no solament als serveis de reducció de danys de Catalunya, sinó també a la resta de centres de la XADC i de Justícia que també desenvolupen accions de reducció de danys a l'àmbit de les drogodependències
Bloc II: Els Programes d'Intercanvi de Xeringues –
Bloc IV: La infecció del VIH i del VHC en persones consumidores de drogues injectades -
És el primer manual de pràctica clínica a Catalunya sobre els tractaments de manteniment amb metadona (TMM) que té com a finalitat que els professionals sanitaris que hi treballen puguin optimitzar l'atenció als pacients i aclarir-los qualsevol dubte sobre el tractament.
L'objectiu del manual és contribuir a harmonitzar els procediments científics existents i les pràctiques dels professionals sanitaris i assegurar que s'apliquin les pràctiques i els mètodes més adequats segons la literatura i l'opinió aplicada de les persones expertes, així com millorar els resultats obtinguts amb els programes de tractament de manteniment amb metadona.
Línies d'actuació en matèria de prevenció de toxicomanies a Catalunya.
Aquesta publicació recull una anàlisi sobre la situació del consum de drogues a Catalunya i els últims avenços en les pràctiques preventives, i també descriu el procés participatiu d'elaboració i els continguts de l'Estratègia nacional de prevenció.
El Pla d'actuació en prevenció (PAPD) respon a la necessitat d'optimitzar les actuacions i els recursos per prevenir i gestionar els múltiples reptes que plantegen els consums de drogues a la nostra societat.
S'endega d'acord amb el compromís adquirit pel Departament de Salut, a través de la Subdirecció General de Drogodependències de l'Agència de Salut Pública de Catalunya, d'operativitzar en forma de mesures concretes i avaluables les línies estratègiques proposades per l'Estratègia nacional de prevenció, recollides al Llibre blanc de la prevenció a Catalunya, i tenint en compte els diferents marcs legals i estratègics vigents a Catalunya i rellevants pel que fa a la millora de la salut de la població.El PAPD constitueix una aposta per incrementar els esforços en prevenció i la coordinació entre els diversos departaments de la Generalitat, els ens locals, les associacions d'afectats i les societats científiques.
Proposta desenvolupada per professionals, experts, representants d'institucions i representants d'altres sectors implicats en totes les actuacions dirigides a prevenir o disminuir el consum global de drogues al nostre país, així com les conductes d'abús, i els riscos i problemes associats al consum de drogues